
PROJEKTS uz 09.09.2026.

vēlamais datums izskatīšanai: Attīstības komitejā 09.09.2026.
domē: 24.09.2026.
sagatavotājs: Ilze Urtāne
ziņotājs: Ilze Urtāne

	LĒMUMS	
Ādažos, Ādažu novadā
				
2026. gada 24. septembrī					Nr.«DOKREGNUMURS»	

Par zemes ierīcības projekta uzsākšanu nekustamajā īpašumā Kalnāres, Alderos

[bookmark: _Hlk214869038][bookmark: _Hlk178597866]Ādažu novada pašvaldības dome izskatīja Vārds Uzvārds (turpmāk – Iesniedzēja) 28.07.2026. iesniegumu (reģistrēts 31.08.2026. ar Nr. ĀNP/1-11-1/26/4488, turpmāk - Iesniegums), ar lūgumu pieņemt lēmumu un izdot darba uzdevumu zemes ierīcības projekta izstrādei, lai pārkārtotu robežas un sadalītu nekustamā īpašuma “Kalnāres” ar kadastra Nr. 8044 014 0066 (turpmāk – Īpašums) zemes vienību ar kadastra apzīmējumu 8044 014 0066 (turpmāk - Zemes vienība Nr.1) un zemes vienību ar kadastra apzīmējumu 8044 014 0175 (turpmāk - Zemes vienība Nr.2). Iesniegumam pievienots sadales priekšlikums, kas paredz sadalīt zemes vienības trīs daļās.
Izvērtējot ar iesniegumu saistītos apstākļus, tika konstatēts:
1. Nekustamais īpašums “Kalnāres” ar kadastra Nr. 8044 014 0066 ir ierakstīts Ādažu pagasta zemesgrāmatas nodalījumā Nr.100000127621 un pieder Iesniedzējai. Īpašuma sastāvā ietilpst zemes vienība ar kadastra apzīmējumu 80440140066, 0.4112 ha platībā un zemes vienība ar kadastra apzīmējumu 80440140175, 0.0172 ha platībā.
2. Saskaņā ar Ādažu novada teritorijas plānojumu Zemes vienība Nr.1 atrodas Jaukta centra apbūves teritorijā (JC1), kur minimālā jaunveidojamā zemesgabala platība noteikta atbilstoši plānotajai izmantošanai - 1200 m2 savrupmāju un rindu māju apbūvei, publiskai apbūvei pēc funkcionālās nepieciešamības un Ūdeņu teritorijā (Ū), kurā minimālā jaunveidojamā zemesgabala platība netiek noteikta. 
3. Saskaņā ar Ādažu novada teritorijas plānojumu Zemes vienība Nr.2 atrodas Ūdeņu teritorijā (Ū), kurā minimālā jaunveidojamā zemesgabala platība netiek noteikta. 
4. Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
5. Zemes ierīcības likuma 8. panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
6. Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Zemes ierīcības likuma 8. panta pirmo daļu, Teritorijas attīstības plānošanas likuma 12. panta trešo daļu, kā arī domes Attīstības komitejas 09.09.2026. atzinumu, Ādažu novada pašvaldības dome
NOLEMJ:
1. Atļaut izstrādāt zemes ierīcības projektu nekustamā īpašuma “Kalnāres” ar kadastra Nr. 8044 014 0066 sastāvā esošai  zemes vienībai ar kadastra apzīmējumu 8044 014 0066 un zemes vienībai ar kadastra apzīmējumu 8044 014 0175, ar mērķi pamatot zemes vienību robežu pārkārtošanu un sadalīšanu.
1. Apstiprināt nosacījumus zemes ierīcības projekta izstrādei (1.pielikums).
1. Par lēmuma izpildi atbild Centrālās pārvaldes Teritorijas plānošanas nodaļa.
1. Pašvaldības izpilddirektora vietniecei veikt šī lēmuma izpildes kontroli.
1. Lēmumu var pārsūdzēt Administratīvajā rajona tiesā, Baldones ielā 1A, Rīgā viena mēneša laikā no tā spēkā stāšanās dienas.

Pielikumi:	1) Nosacījumi zemes ierīcības projekta izstrādei, uz 2 lp. 
2) Zemesgabala sadalīšanas skice, uz 2 lp.



Pašvaldības domes priekšsēdētājs 					G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@Īpašniecei uz  e-pastu
@TPN;
@IDRV


Ilze Urtāne, 29368513

